Diari Oficial de la Generalitat Valenciana


Sumari del DOGV 4554, del 29-07-2003 (2003/8423)

RESOLUCIÓ de 7 de juliol de 2003, del director general de Recursos Humans, per la qual declara en situació d'expectativa de destinació els aspirants que han superat el concurs oposició del procés extraordinari de consolidació d'ocupació per a la selecció i provisió de places de facultatius especialistes d'àrea de radiofísica hospitalària en les institucions sanitàries dependents de la Conselleria de Sanitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4554

Data del DOGV
:   29-07-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/8423


Organisme emissor
:   Conselleria de Sanitat

Tipus de document
:   Resolució

RESOLUCIÓ de 7 de juliol de 2003, del director general de Recursos Humans, per la qual declara en situació d'expectativa de destinació els aspirants que han superat el concurs oposició del procés extraordinari de consolidació d'ocupació per a la selecció i provisió de places de facultatius especialistes d'àrea de radiofísica hospitalària en les institucions sanitàries dependents de la Conselleria de Sanitat. [2003/X8423]
  
D'acord amb la base onze de la present convocatòria (DOGV núm. 4.219, de 2 d'abril de 2002), s'ha comprovat el compliment dels requisits per part dels aspirants que han superat la fase de selecció i es declara en situació d'expectativa de destinació els aspirants que han superat esta fase en el procés extraordinari de consolidació d'ocupació per a la selecció i provisió de places de facultatius especialistes d'àrea de radiofísica hospitalària en les institucions sanitàries dependents de la Conselleria de Sanitat.
  
S'entén per expectativa de destinació la situació en què es troben les persones aspirants que han superat el concurs oposició fins que obtenen, si és el cas, una destinació definitiva com a conseqüència de la participació en la fase de provisió posterior.
  
La situació de personal estatutari en expectativa de destinació no atorga drets econòmics ni drets a l'exercici d'una plaça com a personal estatutari en les institucions sanitàries dels servicis de salut del Sistema Nacional de Salut. Estos drets s'adquirixen quan, mitjançant la participació en la fase de provisió, s'obté una plaça definitiva com a estatutari fix.
  
El personal amb nomenament estatutari fix en les institucions sanitàries de la Seguretat Social dels Servicis de Salut del Sistema Nacional de Salut que haja obtingut la situació d'expectativa de destinació en la mateixa categoria o en una altra diferent, continuarà exercint provisionalment la plaça que estiga ocupant fins a l'obtenció definitiva de la nova per mitjà de la fase de provisió.
  
El personal que haja superat la fase de selecció, que accedix a la situació d'expectativa de destinació mitjançant esta resolució, que tinguera anteriorment la condició d'estatutari temporal i que es trobe ocupant una plaça en les institucions sanitàries de la Seguretat Social, continuarà ocupant eixa plaça en les condicions que tinga previstes, sense perjuí que en poguera obtindre una altra de definitiva com a resultat de la participació en la fase de provisió.
  
Les persones interessades poden interposar contra esta resolució els recursos especificats en la base vint-i-una de la convocatòria.
  
València, 7 de juliol de 2003.- El conseller, per delegació, el director general de Recursos Humans (Orde de 18 de febrer de 2000, DOGV d'01.03.2000): José Cano Pascual.
  
Annex
  
Procés extraordinari de consolidació d'ocupació
  
Facultatius especialistes d'àrea de radiofísica hospitalària (DOGV núm. 4.219, de 2 d'abril de 2002)
  
Aspirants que han superat la fase de selecció
  
Qualificacions finals
  
Cognoms i nom Qualificació final
  
Perez Calatayud, Jose 125,28
  
Lliso Valverde, Francisca 119,58
  
Gras Miralles, Maria Pilar 118,53
  
Guasp Carrascosa, Miguel 114,78
  
Diez Domingo, Sergio 109,30
  
Carmona Meseguer, Vicente 105,09
  
Garcia Cases, Francisco J. 104,40
  
Sanjuanbenito Ruiz de Alda, Waldo 102,.80
  
Villaescusa Blanca, Juan Ignacio 102,63
  
Richart Sancho, Jose 100,95